Sacrosanctæ Dei æcclesiæ Cluniensi, in honore beatorum apostolorum Petri et Pauli dicatæ, ego Walterius dono de hereditate mea quæ est in pago Matisconensi, in fine Griviliacensi, scilicet unam rationem quam ego habeo in bosco Molesia, et quantum in ipso bosco habeo dono insuper et vendo, propter solidos III; et faciant rectores nominatæ æcclesiæ quicquid facere volueri[n]t, nemine contradicente. Qui autem contradixerit, auri uncias III componat; ut firma et stabilis permaneat, cum stipulatione subnixa. S. Walterii, qui venditionem hanc fecit et firmare rogavit. S. Waldini. S. Dodonis. S. Evrardi. S. Aremberti. S. alii Dodonis. S. Engeldranni. Data per manus Richardi presbiteri, die veneris, mense aprilis, regnante Rotberto rege.